Google og GoPro laver Virtual Reality-platform

UFO’en ovenfor er i virkeligheden et 360-graders kamera, bestående at 16 GoPro-kameraer. Det er fremstillet af GoPro i samarbejde med Google til sidstnævntes nye Virtual Reality-platform Google Jump, der skal integreres i Youtube.

Det runde monstrum kan synkronisere de 16 kameraer, så du kun skal aktivere dem på én knap. Batterilevetiden – der normalt er på en times penge på et GoPro-kamera – er øget “væsentligt” (ingen specifikke tal), så man ike løber tør midt i optagelserne. Når optagelserne er overstået, kan man køre resultatet gennem Google Jump softwaren, der gør det klar til at blive delt på Youtube, så alle med et 3D-headset får mulighed for at se det.

Google forventer at gøre 360-grader-kameraet tilgængelig for udvalgte Youtube-brugere i løbet af juli måned, men senere på året bliver det muligt for alle os andre at få fingrene i det. Der er naturligvis ingen prislap på banditten, men forvent at den rydder opsparingen. 16 GoPro kameraer alene fås ikke for under 16.000 kroner – og det er den mindste udgave af kameraet.

Herunder kan du lege lidt med nogle optagelser fra kameraet:

Google og GoPro laver Virtual Reality-platform